
	[bookmark: nev]WEIMANN ÁKOS
akos.weimann@gmail.com
angol nyelv- és kultúra tanára - testnevelés
Osztatlan, 12. félév
Pécsi Tudományegyetem
Természettudományi Kar
	
[bookmark: _GoBack]






Témavezető:
	Dr. Prisztóka Gyöngyvér
egyetemi docens, PTE TTK




A sportolók és nem sportolók szabálykövető magatartásának vizsgálata

Kulcsszavak: a sport nevelő hatása, szabálykövető magatartás, fair play
A szabálykövető magatartás vizsgálata fontos terület mind a sportolók, mind pedig a nem sportolók körében. Ebben a kutatásban arra törekszünk, hogy összehasonlítsuk a sportolók és nem sportolók szabálykövető viselkedését, és megértsük az esetleges különbségeket vagy hasonlóságokat a csoportok között.
A kutatás során mind a megfigyelés, mint kvalitatív módszer, mind pedig a kérdőív, mint kvantitatív eszköz alkalmazásra került a szabálykövető magatartás részletes és átfogó megértése érdekében. A vizsgált minta egy része aktív sportoló (igazolt sportolók és szabadidőben rendszeresen sportolók), míg a másik fele nem végez rendszeres sporttevékenységet (szabadidőben néha sportolók és nem sportolók). A vizsgálat során a győzelem és a fair play összefüggései, valamint az élet sporton kívüli szabálykövetése állnak a fókuszban.
A kutatás célja azonosítani a szabálykövető magatartás sportbeli különbözőségeit és hasonlóságait a sportolók és nem sportolók, valamint az egyéni- és a csapatsportolók között egyaránt. Emellett megvizsgáljuk, hogy a rendszeres sportolás hogyan befolyásolja a résztvevők szabálykövető viselkedését az élet más területein is. A kutatás eredményei segíthetnek abban, hogy jobban megértsük a sportolás és a szabálykövetés közötti összefüggéseket, és javaslatokat fogalmazzunk meg a szabálykövetés előmozdítására mind a sport, mind pedig a mindennapi élet során.
Az eredmények alapján a hipotézisünk igaznak bizonyult, miszerint általában a sportolók szabálykövetőbbek, mint a nem sportolók. Ennek számos oka lehet, beleértve a sportban való részvételhez szükséges fegyelem és tisztelet kialakulását, valamint az ott megszerzett értékek átvitelét a mindennapi életbe.
Ugyanakkor érdekes módon az egyéni sportolók és a csapatsportolók attitűdjei között nem várt különbségek mutatkoztak. Míg a hipotézisünk szerint a csapatsportolók nagyobb mértékben tartják fontosabbnak a fair play értékeit a győzelemnél, az eredmények éppen az ellenkezőjét mutatták. Az egyéni sportolók nagyobb mértékben prioritizálták a fair play értékeit a győzelem felett, ami azt sugallja, hogy az egyéni sportolók több figyelmet fordítanak az ellenfeleik tiszteletben tartására és a sportszerűségre.



